12 november 2017

**Møde i Forretningsudvalget**

*Til stede: Henrik Stubkjær, Peter Fischer-Møller, Lone Møller-Hansen, Czeslaw Kozon, Thorsten Rørbæk, Aase Rønkilde, Tonny Jakobsen og Mads Christoffersen*

**10-11 FU-møde. Forslag til dagsorden:**

1. **Velkommen ved Henrik Stubkjær**

Godkendelse af dagsorden.

* *Dagsorden godkendt.*

1. **Møde med Styrelsen for Danske Kirkedage**

Er der noget vi bør drøfte inden mødet?

Henrik Stubkjær og Peter Fischer-Møller har nogen bekymring, om vi kan få midler til et sekretariat gennem Folkekirkens mellemkirkelige Råd (MKR) til et fast sekretariat, nu hvor MKR allerede har fået to ekstra bevillinger i 2017. Derfor er det vigtigt, at vi får grønt lys fra Kirkeministeriet, biskopperne mfl. Det er vigtigt, at der også er en medfinansiering fra de øvrige kirker.

Kan det have økonomiske konsekvenser for MKR og/eller DKR, at vi søger gennem MKR? Det er vigtigt, at vi gør det meget klart, at det ikke er en bevilling til MKR, men at det går videre til DKR. Vi bør overveje om det giver problemer, om det ligger i København eller om dette er den bedst mulige måde at virkeliggøre vores ønske om et fast sekretariat. Det er vigtigt at se på det større billede – herunder, hvordan vi sikrer den bredere økonomi i Danske Kirkedage. Hvad bliver stifternes (f.eks. Københavns Stift) rolle fremover? Vi kan ikke afholde Kirkedage for kun 1,5 mio om året alligevel. Stifterne skal med indover uanset hvad. Vi skal finde en så lidt bureaukratisk form som overhovedet muligt.

* *Det er vigtigt, at vi får en god samtale med Kirkeministeriets departementschef Christian Dons Christensen og økonomichef Klaus Kern-Jespersen. Henrik Stubkjær og Peter Fischer-Møller tager en samtaler med dem.*

1. **Nyt fra sekretariatet (kort orientering) ved Mads**

* *Afslutning på dialogprojektet.* Vi har netop udgivet en bog og lavet en film som afrunding af projektet: <http://danisharabdialogue.org/>

Vi har nu afsluttet vores dialogarbejde med vores partnere i Mellemøsten. Danmission fortsætter arbejdet og forankrer det i deres øvrige arbejde med både græsrødder og religiøse ledere. Anders Gadegaard og Mads Christoffersen deltog på vegne af Danske Kirkers Råd ved en dialogkonference i Libanon 27 november – 2 december 2017 bl.a. med oplæg og præsentation af vores film og bog.

* *Opfølgning på Fællesmødet.* Møde om økumenisk dialog og dannelse – samt kontakt til B&U-organisationerne. Vi mødes i januar med dem, der meldte sig som interesserede til at være med i den indledende gruppe. Desuden tænker sekretariatet at samle alle de kirkelige børne- og ungdomsorganisationer i begyndelsen af det nye år og evt. også fremover kan vi facilitere et årligt møde mellem dem.
* *Reformationsmarkering 1-3 december.* Seminar, gudstjeneste og kronik: <https://www.kristeligt-dagblad.dk/debat/kirkeledere-reformationsaaret-skal-ikke-vaere-en-dyrkelse-af-splittelsen-men-en-markering-af>

<https://www.kristeligt-dagblad.dk/kirke-tro/katolikker-og-protestanter-markerer-reformationen-sammen>

Det var en flot gudstjeneste søndag den 3 december i Københavns Domkirke. Det var et meget fint arrangement på Københavns Universitet fredag og i Sankt Andreas Kirke lørdag. Der var både det meget akademiske og det mere brede folkelige.

Henrik Stubkjær gav udtryk for, at der burde have været mere skarphed på verdens udfordringer. Vi skal ikke strande på nadverdiskussionen. I stedet bør vi stå sammen i arbejdet med klimakrisen og verdens store udfordringer.

Tonny Jakobsen talte på seminaret om etik – at leve sin tro bevidst som kristen. Det er vigtigt at vi har begge spor med både trossamtaler og praktisk engagementet i verden.

* *Folkemødet.* Hvem regner med at være med? Debatter, gudstjeneste mm.

Vi er så småt gået i gang med forberedelserne til Folkemødet. Der bliver både debat, samtaler og gudstjenester. Peter Fischer-Møller, Tonny Jakobsen, Czeslaw Kozon, Lone Møller-Hansen og måske Henrik Stubkjær deltager på Folkemødet. Mads Christoffersen står igen i år for vores fælles telt sammen med 10 andre organisationer/kirker. Vi vil både have debatter inde i teltet og samtidig se, hvordan vi kan være med i debatter ude hos andre arrangører.

* Persondataforordningen (se vedhæftet IT politik DKR). Blot til orientering om, hvorledes DKRs sekretariat arbejder med forordningen, idet det formelt er FU, der har ansvar for, at vi lever op til kravene.

1. **Opfølgning på møde i Kirkeministeriet?**

Er der noget der skal gøres?

Vi havde et godt møde i Kirkeministeriet. De var også glade for mødet. Der kommer et årligt møde med trossamfundene.

* *Henrik Stubkjær og Peter Fischer-Møller tager punktet om begravelsesattester og ’fra folkekirken afvigende’ præster med til deres næste møde i Kirkeministeriet. Mads Christoffersen følger op med dem.*

1. **Forslag til punkter til Rådsmødet?**

* Forslag til vedtægtsændringer (hvis relevant i fht Danske Kirkedage) – herunder forholdet mellem Danske Kirkedage og Økumenisk Forum
* Andet?
* *Mads sender udkast til vedtægter med mødeindkaldelse til rådsmøde omkring 22 december.*

1. **Økonomi**

Aase Rønkilde har sendt en periodebalance ud. Maria Pedersen har overtaget arbejdet med den daglige bogføring. Preben Brohus står for lønninger.

Ved slutningen af regnskabsåret overfører vi fra hensatte midler til projekter.

Kontingenterne er lavere end budgetteret. Det skyldes, at Folkekirkens mellemkirkelige Råd ikke har kunnet betale det aftalte kontingent. Feriepenge for Hanna Smidt tages fra feriepengeforpligtelse.

* *Der var tilfredshed over, at økonomien ser ud til at hænge sammen.*

1. **Evt.**

Olav Fykse Tveit, Kirkernes Verdensråd, kommer nok til Danmark i efteråret 2018. Det kunne være godt at lave noget sammen med Folkekirkens mellemkirkelige Råd.

Biskop Munib Younan går af som Jerusalems biskop. Den 10 januar 2018 bliver en ny biskop indsat. Peter Skov Jakobsen deltager for Folkekirken.

Forretningsudvalget er vært for en reception for Mads Christoffersen den 12 januar 2018 kl 14 i anledning af hans 10-årsjubilæum.

1. **Kommende møder**

FU-møder:

21 marts 2018 kl. 10-13

3 maj 2018 kl. 10-13

16 august kl. 10-13

2 oktober kl. 10-13

12 december kl. 10-13

Rådsmøder: 22 januar kl 15-18 i Jerusalemskirken, København K.

**Møde med Danske Kirkedages styrelse.**

*Til stede: Henrik Stubkjær, Peter Fischer-Møller, Czeslaw Kozon, Thorsten Rørbæk, Aase Rønkilde, Tonny Jakobsen, Poul Kirk, Søren Abildgaard, Morten H. Sørensen og Mads Christoffersen*

1. **Velkommen ved Henrik Stubkjær**

* Formål med mødet.

Vi skal forberede, hvorledes vi ser Danske Kirkedage forankret og finansieret fremover. Derfor skal vi have drøftelser med både Kirkeministeriet og folkekirkens biskopper. I sidste ende er det ministeren, der beslutter, men vi skal have ministeriet med.

* Godkendelse af dagsorden.
* *Dagsorden godkendt*

1. **Forslag til ansøgning til Kirkeministeriet om finansiering af et fast sekretariat.**

*Indledning ved Søren Abildgaard*

Vi har holdt indledende møde i det nedsatte udvalg med Poul Kirk, Morten H. Sørensen, Søren Abildgaard, Lone Møller-Hansen, Thorsten Rørbæk og Mads Christoffersen.

Der er et ønske om et mere permanent sekretariat, således at vi ikke skal ’starte forfra’ hver gang. Vi vil gerne, at Kirkedage bliver en bevægelse mere end kun hvert tredje år. Derfor er det meget glædeligt, at der er et konkret forslag om at afholde Kirkedage hvert andet år og vi ønsker et fast sekretariat.

Udvalget ser to modeller: 1) ansøgning gennem Folkekirkens mellemkirkelige Råd, 2) ansøgning gennem Københavns Stift. Udvalget anbefaler, at vi går videre med ansøgning gennem MKR.

Styrelsen vil umiddelbart anbefale et sekretariat under DKR men en finansiering gennem MKR. Det er en model, der er set før, at MKR får ekstramidler til særlige projekter. Det taler imidlertid imod denne model, at MKR lige har fået to ekstra bevillinger.

Modellen med en forankring i Københavns Stift kan betyde, at der skal etableres et sekretariat under Københavns Stift. Desuden kan denne model betyde, at man oplever det økumenisk vanskeligt, at det ligges under stiftet. Søren Abildgaard forudser, at det kan blive vanskeligt at få gennemført en seksårig bevilling via Københavns Stift, hvis Kirkedage hvert andet år holdes uden for København.

Vi må afveje, hvad der har bedst mulighed for at komme videre – og hvad der bedst fungerer. Er det meget vigtigt, at sekretariatet er placeret under DKR eller under stiftet? Når der afholdes Kirkedage i Københavns stift 2 ud af 3 kirkedage, er det måske lettere, at det placeres der?

Hvis vi ønsker bevillingen gennem MKR skal det bare være en økonomisk overførsel, mens alt det juridiske, struktur mm ligger under DKR. Hvis det ligger under stiftet skal det vel være en formand fra stiftet? Vil det være en begrænsning?

Hvis der sker en bevilling gennem MKR tænker vi, at MKR skal have en plads i styrelsen.

Hvis vi vil have styrket Danske Kirkedage som en del af DKR, skal vi vel ikke skubbe styringen væk fra DKR? Det vil være tilfældet ved at placere styringen i et udvalg under stiftet.

Hvis der skal være en bevilling fra Kirkeministeriet, skal der være en medfinansiering fra de øvrige kirker. Men stadig kan vi ikke lave Kirkedage for 1,5 mio. Det kræver, at Københavns Stift stadig kan levere i hvert fald 2 mio hvert andet år. Hvis ikke det ligger tæt på Københavns Stift, er det ikke sikkert, at stiftet vil fortsætte med en så stor bevilling. Det er det svage led, at vi ikke kan løfte det i DKR rent økonomisk. Men vi ved faktisk heller ikke, om stiftet er med på at dække de store omkostninger.

Vi skal overveje, hvordan vi sikrer, at Københavns Stift får et substantielt medejerskab.

Vi skal sikre os en stærk styrelse, der kan sikre styrkelsen af Danske Kirkedage. Desuden skal den nye formand jo også i første omgang sikrer, at vi kommer godt igennem med Kirkedage i Herning. Hvis vi bliver tæt forbundet til Københavns Stift, er det vigtigt at sikre os den økumeniske forankring.

Det er afgørende, at vi får afklaring fra Kirkeministeriet og Københavns Stift hurtigst, om hvilken model de mener er gangbar. Har de krav? Vi skal finde en model, som stiftet og Budgetsamrådet er med på. Mange af dem, der sidder med der, er også med i Landsforeningen af Menighedsråd.

Det er vigtigt, at vi får Københavns Stift med. Skal Københavns biskop være formand?

Det er godt med et professionelt sekretariat, men der skal også et frivilligt engagement omkring Danske Kirkedage.

I København var der brug for en nytænkning omkring Kirkedage. Det lykkedes og vi kom flot i mål.

* *Kan vi lave en model, som Københavns Stift tager medejerskab? F.eks. Københavns biskop som formand? Vi lægger det tæt sammen med Københavns Stifts kommunikationsansatte.*
* *Vi skal have sat et møde op med Københavns Stift. Derefter Kirkeministeriet. Hvis vi får dem med på Model 1 vil det være fint. Hvis ikke må vi se, hvad vi så gør.*
* *De andre biskopper skal også se det rimelige i det. Kirkedagene skal løftes som noget fælles også for biskopperne.*
* *Stiftsrådsrepræsentanterne i Budgetsamrådet skal også være med på den model, inden vi lægger os endelig fast på noget.*

* *Søren Abildgaard, Peter Fischer-Møller og Mads Christoffersen forsøger at mødes med Peter Skov-Jakobsen i den kommende uge.*
* *En styrelse: Formand Københavns biskop, en katolsk, en frikirkelig, en provst fra Københavns Stift. I alt 7 personer.*
* *Et sekretariat under DKR men med tæt samarbejde med stiftets kommunikationsansatte, kan være en model.*
* *Frikirkerne og Den katolske Kirke skal finde ud af, hvor meget de kan bidrage med til driften af et fast sekretariat og evt til konkrete projekter på Danske Kirkedage. Desuden skal det lokale stift evt. supplere med en ansat.*
* *Hvad bliver styrelsens opgaver? De skal både tænke langsigtet og i program i 2021 etc også 2023-25. Desuden temaer mm. Så de lokale kan gå i gang.*
* *Det er vigtigt, at vi finder ud af, hvad formandens opgave er. Det er ikke så realistisk, at en biskop kommer til at stå for det store rugbrødsarbejde.*
* *Mads Christoffersen laver ansøgningen/modellen om efter det vi har aftalt.*
* *Peter Fischer-Møller og Henrik Stubkjær taler desuden med Peter Skov ved bispemødet i begyndelsen af januar.*
* *Samtalen med Kirkeministeriet skal ske 17 januar. Henrik Stubkjær, Søren Abildgaard og Mads Christoffersen deltager.*

1. **Danske Kirkedage og DKR?**

*Indledning ved Mads Christoffersen*

FU har naturligvis den formelle styring vedr. vedtægtsændringer mm. Forslag til vedtægtsændringer er således alene et forslag ud fra, hvordan styrelsen for kirkedage samt arbejdsudvalget ser, at man vil kunne styrke Kirkedage som en del af DKR.

Forslag om en tættere/tydeligere sammenknytning mellem Danske Kirkedage og DKR.

Forslag om vedtægtsændringer for at tydeliggøre sammenknytningen – herunder forslag om at fjerne medlemskab af Danske Kirkedage (uden at være medlem af DKR). Desuden Danske Kirkedage som en del af DKRs formål. Gennemgang af forslag til vedtægtsændringer.

Styrelsen? Formand(sskab)?

Hvad gør vi med kontingent, hvis kredsen om Danske Kirkedage lægges sammen med Økumenisk Forum?

* *Vi forudsætter, at de nuværende medlemmer af Danske Kirkedage fortsætter med at betale kr 2500 til Kirkedagene.*

Vedtægtsændringer skal besluttes på to af hinanden følgende møder (januar og juni).

* *Vi sender dagsorden ud til Rådsmødet. Dagsorden sendes den 21 december 2017.*

1. **Øvrige sager fra Danske Kirkedage?**

Valg til formandsposten? Nedsættelse af et formandsvalgsudvalg

Andet?

* *Det vil være relevant med Københavns biskop. Men om ham skal der sidde en stærk styrelse.*

1. **Nyt fra Danske Kirkedage i Herning? Ved Poul Kirk**

* *Der er lige kommet åbningsbudget fra Herning på 5 mio.*

1. **Næste møde? Hvis der er brug for et pt.**

22 januar kl 12-14 i København mødes vi igen. Vi mødes i Jerusalemskirken/Metodistkirken Stokhusgade 2, København K.

1. **Evt.**